A "kritikus biztonsági helyzet miatt" csak csoportosan és kizárólag nappal közlekedtek a magyar vívóválogatott tagjai az elmúlt napokban Lipcsében, a vívó világbajnokság helyszínén - hangzott el a köztévé Híradójában.

A sportolók nem tudtak kizárólag a versenyekre koncentrálni, mert a város főterén lévő szállásuk előtt folyamatosak voltak a valószínűleg migránsokhoz köthető rendbontások - közölte Boczkó Gábor, a Magyar Vívó Szövetség megbízott főtitkára a Híradóban.

Úgy fogalmazott, nem tudja, hogy az emberek honnan származtak, de szerinte valószínűleg migránsoknak lehet titulálni őket.

Szerinte a németországi városban rendszeresen volt hangoskodás, tülekedés, látták, hogy valaki egy nagy bozótvágóval hadonászott, de tanúi voltak annak is, "amikor egy színes bőrű ember el akart rabolni egy fehér hölgytől egy két-három hónapos csecsemőt".